Obr kurz drau binne donn zi an Rudl Hausgoas kemmin, an a ruhigs weitarkemmin isch nimmar zi denkn gwedn, zi gern attn se a Solz vi mir kopp. "Oje wos ietz - hel awie wortn vielleicht giense galling weitar" onnimr gidenkt. Und weil de Geslar asö longsom vi mir fudrfressn heris nebm mir, hintr an  Tschoggl junge Feichtn krochn und olm wiedr. Und durch de Tschuppn umme sige galing a Moment eppi Rots! Mir schießts in Köpf :"Des wert wöll net a Hiersch sein!" Und af gach sieg i ihn - dr Hirsch treib a Tier!!!! Lei 60 m seinse vi mir weck. Ietz ischs do is Joggfiebr - und wie! "Wos ietz?", zi viel Bam sein mr in Weg. Schnell entschließ i mi ibr an Groubm hintr mir awie tiefar oizipirschn, nor siege bessar hintr de Jungfeichtn aue. Oanzige Meglichkeit und de were probiern zi nutzn!